CELEX: C2006/086/06
Language: sl
Date: 2006-04-08 00:00:00
Title: Sodba Sodišča (prvi senat) z dne  26. januarja 2006  v zadevi C-514/03: Komisija Evropskih skupnosti proti Kraljevini Španiji (Neizpolnitev obveznosti države — Člena 43 ES in 49 ES — Omejitve pri ustanavljanju in svobode opravljanja storitev — Podjetja in storitve zasebnega varovanja — Pogoji — Pravna oseba — Minimalni osnovni kapital — Varščina — Minimalno število zaposlenih — Direktivi 89/48/EGS in 92/51/EGS — Priznavanje poklicnih kvalifikacij)

8.4.2006   
            
            
               SL
            
            
               Uradni list Evropske unije
            
            
               C 86/4
            
         
      SODBA SODIŠČA
   
   (prvi senat)
   z dne 26. januarja 2006
   v zadevi C-514/03: Komisija Evropskih skupnosti proti Kraljevini Španiji (1)
   
   (Neizpolnitev obveznosti države - Člena 43 ES in 49 ES - Omejitve pri ustanavljanju in svobode opravljanja storitev - Podjetja in storitve zasebnega varovanja - Pogoji - Pravna oseba - Minimalni osnovni kapital - Varščina - Minimalno število zaposlenih - Direktivi 89/48/EGS in 92/51/EGS - Priznavanje poklicnih kvalifikacij)
   (2006/C 86/06)
   Jezik postopka: španščina
   V zadevi C-514/03, Komisija Evropskih skupnosti, (zastopnika: M. Patakia in L. Escobar Guerrero) proti Kraljevini Španiji, (zastopnik: E. Braquehais Conesa) zaradi tožbe zaradi neizpolnitve obveznosti na podlagi člena 226 ES, ki je bila na sodišče vložena 8. decembra 2003, je Sodišče (prvi senat), v sestavi P. Jann, predsednik senata, K. Schiemann, sodnik, N. Colneric, sodnica, J. N. Cunha Rodrigues in E. Levits (poročevalec), sodnika, generalna pravobranilka: J. Kokott, sodni tajnik: R. Grass, 26. januarja 2006 razglasilo sodbo, katere izrek se glasi:
   
               1.
            
            
               Kraljevina Španija je s tem, da je obdržala v veljavi določbe zakona št. 23/1992 o zasebnem varovanju z dne 30. julija 1992 in kraljevega odloka št. 2364/1994 z dne 9. decembra 1994 o odobritvi uredbe o zasebnem varovanju, ki tujim podjetjem za zasebno varovanje nalagajo vrsto pravil za opravljanje njihovih dejavnosti v Španiji, in sicer obveznosti:
               
                           —
                        
                        
                           ustanovitve v obliki pravne osebe;
                        
                     
                           —
                        
                        
                           imetništva določenega minimalnega osnovnega kapitala;
                        
                     
                           —
                        
                        
                           pologa varščine pri španski instituciji;
                        
                     
                           —
                        
                        
                           zagotovitve minimalnega števila zaposlenih, če zadevno podjetje opravlja svoje dejavnosti tudi na drugih področjih, kot je področje prevoza in distribucije eksplozivnih sredstev;
                        
                     
                           —
                        
                        
                           za člane njihovega osebja, da imajo posebno upravno dovoljenje, ki ga izdajo španske oblasti in ki je splošno, ter
                           s tem, da ni sprejela določb, ki so potrebne za zagotovitev priznavanja potrdil o poklicni kompetentnosti za opravljanje dejavnosti zasebnega detektiva, ni izpolnila obveznosti iz členov 43 ES in 49 ES in Direktive Sveta 92/51/EGS z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48, ter Direktive Sveta 89/48/EGS z dne 21. decembra 1988 o splošnem sistemu priznavanja visokošolskih diplom, pridobljenih s poklicnim izobraževanjem in usposabljanjem, ki traja najmanj tri leta.
                        
                     
         
               2.
            
            
               V preostalem se tožba zavrne.
            
         
               3.
            
            
               Kraljevina Španija nosi svoje stroške in se ji naloži plačilo treh četrtin stroškov Komisije Evropskih skupnosti.
            
         
               4.
            
            
               Komisija Evropskih skupnosti nosi eno četrtino svojih stroškov.
            
         
      (1)  UL C 47, 21.2.2004.